**TĖVELIŲ DĖMESIUI**

Vadovaujantis Lietuvos Respublikos Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ 3.3 papunkčiu, 2020 m. kovo 16 d. Lietuvos Respublikos švietimo, mokslo ir sporto ministro įsakymu Nr. V-372 „Dėl rekomendacijų dėl ugdymo proceso organizavimo nuotoliniu būdu“, Klaipėdos lopšelis-darželis „Eglutė“ nuo kovo 30 d. iki karantino pabaigos organizuoja nuotolinį mokymą.

Laikinai organizuojant ugdymą nuotoliniu būdu, mokymo sutartys nekeičiamos.

Nuotolinis mokymas – mokymas, kai mokymas vykdomas per atstumą, mokantysis yra kitoje vietoje nei besimokantysis. Bendravimas ir bendradarbiavimas vyksta IKT priemonėmis virtualioje mokymosi aplinkoje.

Mokymas nuotoliniu būdu organizuojamas vadovaujantis Įstaigos ikimokyklinio ugdymo programa, Priešmokyklinio ugdymo bendrąja programa, ikimokyklinio amžiaus vaikų pasiekimų aprašu, Įstaigos neformaliojo vaikų švietimo meninio (dailės) ugdymo, neformaliojo vaikų švietimo etnokultūros ugdymo, neformaliojo vaikų švietimo fizinio ugdymo, neformaliojo vaikų švietimo sveikos gyvensenos ugdymo programomis, Įstaigos metiniu veiklos planu.

Mokytojų ir tėvų (globėjų) bei vaikų bendravimas ir bendradarbiavimas vykdomas uždarose grupių Facebook prieigose, elektroniniais laiškais, telefono skambučiais, žinutėmis, „Skype“ „Messenger“ aplinkoje ir pan.

Kiekvieną pirmadienį į grupės uždarą Facebook paskyrą ar grupės elektroninį paštą mokytojos įkelia ugdomosios veiklos savaitės planą. Pagal savaitės temą ir uždavinius pateikiamos konkrečios užduotys ir jų atlikimo būdai, kūriniai, žaidimai, kūno kultūros veikla, muzikinės užduotėlės, internetinės nuorodos.

Tėveliai, siūlome atliktų užduočių nuotraukas, aprašymus ir kt. atsiųsti grupės mokytojams į grupės elektroninius paštus ir kt.

Dėl išsamesnės informacijos kreipkitės į grupių mokytojas arba rašykite el.p. egluteklaipeda@gmail.com.

Sėkmingo nuotolinio bendravimo ir bendradarbiavimo!

Pagarbiai,

direktorė Angelė Aniulė